作者：李天骥
词牌/韵律：摸鱼儿

paragraphs: 又何须、向明还灭，寒花点缀孤影。
玉龙度海吹鱼浪，烟淡宝钗横鬓。
斜又整。
是虫滴骊珠、两两相交颈。
夜长人静。
恁玉果低抛，金钱暗卜，此意有谁领。
欢娱事，料想凭伊先应。
帕绡新泪独凝。
银篦未忍轻挑下，只恐暗风吹烬。
重记省。
怕莫是、明朝有个青鸾信。
怎知无定。
算只解窥人，人孤影只，成瘦又成病。